b'\n_START_ARTICLE_\nKik\xc4\x97s siunt\xc5\xb3 tarnyba\n_START_SECTION_\nSiu\xc5\xbeetas\n_START_PARAGRAPH_\nKik\xc4\x97 yra jauna ragana, kuriai k\xc4\x85 tik sukako trylika met\xc5\xb3, tod\xc4\x97l pagal tradicij\xc4\x85 ji privalo palikti savo namus ir i\xc5\xa1k\xc4\x99sti ragan\xc5\xb3 i\xc5\xa1bandym\xc4\x85 \xe2\x80\x93 pagyventi viena pati be artim\xc5\xb3j\xc5\xb3 pagalbos. Taigi vien\xc4\x85 nakt\xc4\xaf ji su savimi pasiima savo katin\xc4\x85 D\xc5\xbeid\xc5\xbei ir i\xc5\xa1skrenda mamos dovanota \xc5\xa1luota prad\xc4\x97ti savo nauj\xc4\x85 gyvenim\xc4\x85. Ji apsistoja viename mieste prie vandenyno, bet nusivilia pama\xc4\x8diusi, kad \xc5\xbemon\xc4\x97s \xc4\x8dia ne tokie draugi\xc5\xa1ki, kaip ji tik\xc4\x97josi. Nerasdama kur apsistoti ir be skraidymo nemok\xc4\x97dama nieko daugiau ji ima abejoti, kad apsistojo tinkamoje vietoje. Ta\xc4\x8diau pagelb\xc4\x97jusi vietos prekiautojai, kuri jai pasi\xc5\xablo apsistoti pas j\xc4\x85, Kik\xc4\x97 nusprend\xc5\xbeia prad\xc4\x97ti savo versl\xc4\x85 bei surasti savo gyvenimo keli\xc4\x85...'